— Пытанне карэктнасці — гэта больш да рэжысёра. Але, з іншага боку, у чым яно палягае? У тым, што мы знайшлі такі палац, а не той, які ўяўляўся Караткевічу? Аднак мы аб’ехалі ўсю Беларусь і Украіну, перш чым адшукалі тое, што нас задаволіла. Увогуле, выбар натуры займае значную частку падрыхтоўчага перыяду. І Валерый Рубінчык быў вельмі скрупулёзным у гэтым плане рэжысёрам. Ужо часам і сіл у каманды няма, а ён усё кіруе: “Паедзем туды, паглядзім. А давайце яшчэ сюды зазірнём”. Вымотваў усю групу. Але знаходзіў тое, што нас усіх задавальняла.